Csütörtök késő estére már négy magyarországi koronavírusos beteget jelentett az operatív törzs a járvánnyal kapcsolatos tájékoztató honlapján. A beteg személyéről ugyanakkor semmilyen részletet nem közöltek. A karanténban lévők száma nem változott, továbbra is negyvenen vannak.

Az ismeretlen beteg mellett eddig két, Magyarországon tanuló iráni diákról, illetve egy régóta hazánkban, egészen pontosan Debrecenben élő brit állampolgárról derült ki, hogy megfertőződtek a Covid-19 vírussal. Róla részletesebben itt írtunk.

Szijjártó Péter külügyminiszter ugyancsak csütörtök este arról beszélt, hogy eddig 13 magyar állampolgár kapta el a koronavírust hat országban.

Kiemelt kép: Getty Images